Gus Van Sant
Gus Green Van Sant Jr. (rođen 24. jula 1952) američki je filmski režiser, scenarist, fotograf, muzičar i pisac. Nominiran je za Oscara za najboljeg režisera za film Dobri Will Hunting i za film iz 2008, Milk. Dobio je Zlatnu palmu na festivalu u Cannesu 2003. za film Slon. Živi u Portlandu. Njegova filmografija kao scenarista i režisera uključuje i adaptaciju romana Toma Robbinsa, Even Cowgirls Get the Blues, koja je imala raznoliku postavu (Keanu Reeves, Roseanne Barr, Uma Thurman i K. D. Lang, s Williamom S. Burroughsom i Heather Graham, među ostalima) i film Moj lični Idaho, u kojem je glavna uloga pripala također Reevesu, kao i Riveru Pxoenixu (Van Sant je također planirao režirati film o Andyju Warholu s Phoenixom u glavnoj ulozi, ali je snimanje otkazano zbog Phoenixove smrti). Napisao je scenarije za većinu svojih ranih filmova i 1 roman, Pink. Knjiga njegovih fotografija objavljena je pod nazivom 108 Portraits.